Kui Standard Booksist andmete saatmine Scorosse ebaõnnestub, siis registreeritakse võimalikud tõrke põhjused moodulis Müügiarved > Seadistused > Scoro API ekspordi järjekord. Saadetava dokumendi või kaardi külge lisatakse teade “No Account manager assigned to this contact in Scoro” või “Kontaktil puudub Haldur Scoro keskkonnas”.
Kontrolli järgnevad seadistused Standard Booksis:
1. Tarnija Kontakti kaardil vahelehel “Hinnad” on täidetud väli Müügimees (kasuta Ctrl+Enter).
2. Ostuarvel vahelehel “Kommentaar” on täidetud väli Müügimees.
3. Moodul Üldine > Seadistused > Scoro väljade vastavused.
Koosta Isikute registri kohta vastavus Booksi ja Scoro müügimehe koodidega.
Kontrolli seadistused Scoros:
1. Tarnija kaardil on täidetud kontakti Account Manager.
2. Tarnija/kontakti kaardil on täidetud Haldur.
Selleks ava Scoros kontakti kaart ja vajuta “Muuda” all paremas nurgas. Lisaks Seotud isikutele peab olema täidetud väli “Haldur” .
3. Kui Scoros on mitu kontakti sama reg.numbriga, siis võib juhtuda, et Scorosse ostuarve saatmisel leiab Standard Books vale kontakti, millel puudub Haldur.